A mancjin pocjis oris ae leture integrâl e continue de Bibie in lenghe furlane, che e tacarà domenie ai 3 di Avrîl, e, gnot e dì, de prime pagjine de Gjenesi e rivarà fin ae ultime de Apocalìs la matine di sabide ai 9 di Avrîl, in gracie di 1127 letôrs volontaris che si sotentraran te proclamazion de Peraule di Diu tal Oratori de Puritât di Udin. 134 oris in dut, comprendude cualchi pause musicâl par un event unic, che al à vût la benedizion speciâl dal Pape e il patrocini dal Consei pontifici pe culture, tant che al è stât ricuardât vuê, te sede de Regjon a Udin, dilunc de conference stampe di presentazion de manifestazion.
La leture e sarà trasmetude in direte di Radio Spazio 103 sul sît internet www.radiospazio103.it dal prin al ultin minût, a tacâ, duncje, des 7 sore sere di domenie ai 3 di Avrîl, cuant che la Peraule di Diu e sarà proclamade dal Arcivescul di Udin, bons. Andrea Bruno Mazzocato. A saran, po, doi barcons pe scolte vie etere ogni matine, des 11 a misdì, tacant di lunis ai 4 di Avrîl e colegaments ogni sere des 8 fin aes 7 di matine.
- martedì 5 aprile alle 14.43 Marcella Zamparini
- mercoledì 6 aprile alle 7.02 Lucia Frappa
- mercoledì 6 aprile alle 7.07 Adelina Giavedoni
- mercoledì 6 aprile alle 7.22 Astrid Virili
fur_Latn fur_Latn ita_Latn ita_Latn ita_Latn ita_Latn